《沁园春 赠谈命许丈》
宋代·任翔龙

客有问余，号曰汝水，逸民者谁。是胸罗星斗，熟知天命，口分造化，妙泄天机。

百十日前，再三地说，端的秋来攀桂枝。那时节，果鳌头高跨，鹗首横飞。

君休说是谈非。是则是干支带得来。也要他有个、读书种子，一丁不识，富贵何为。

报道长安，梅边春色，早趁东风掠马蹄。重逢处，办一封好纸，觅状元诗。